Cofnodion cyfarfod y Cyngor Cymuned a gynhaliwyd Nos Fercher, 16eg Tachwedd 2022, yn neuadd y pentref.

Yn bresennol, y Cyng Gwyneth Davies, Amanda Williams, Christian Pateman, Alan Wilkinson a Sheena Duller

Hefyd yn bresennol oedd y Cynghorydd Wyn Evans.

Derbyniwyd ymddiheuriadau gan y Cyng Clare Rooke, Matthew Sims ac Ifan Jones Evans a’r Clerc, Ian Williams.

Cytunwyd bod cofnodion y cyfarfod blaenorol yn gofnod cywir, cynigwyd gan y Cyng. Sheena Duller ac eiliwyd gan y Cyng. Christian Pateman.

**Materion yn Codi**

**Diffibrilwyr**, Mae'r clerc wedi archebu 2 diffibriliwr newydd, i'w gosod yn New Row ac Ysbyty Ystwyth.

**Cais Cynllunio Pantffynnon Isaf**, Pwyllgor Cynllunio Ceredigion. Mae penderfyniad yn mynd rhagddo, adroddodd y Cyng Wyn Evans fod ymweliad safle wedi ei gynnal ac awgrymwyd cyfnod o ‘cooling off’.

**Eglwys Sant Ioan**, dywedodd y Cyng Wyn Evans nad oes unrhyw wybodaeth newydd am werthiant yr eglwys, ond bydd yn rhoi’r wybodaeth ddiweddaraf i ni.

**Hyfforddiant Côd Ymddygiad**, adroddodd y Cyng Wyn Evans nad oedd Cynghorau Cymuned eraill mor bryderus am hyfforddiant côd ymddygiad ag yr oeddem ni; fodd bynnag, roedd yn cyfarfod â’r 2 Gyngor arall yn ei ward yr wythnos ganlynol a byddai’n gofyn i’w Clercod gysylltu â’n Clerc.

**C1115 o Bont-rhyd-y-groes i Lanafan**, mae'r ataliad yn y gwaith bellach oherwydd eog yn silio, gyda embargo ar waith sy'n cael ei wneud yn yr afon. Mae nifer sylweddol o gwynion wedi bod i'r Cyngor Sir gan fod y ffordd wedi ei chau ers dechrau Ionawr 2022 ac na fydd y gwaith yn dechrau tan y flwyddyn nesaf.

**Gofod Cynnes a Boreau Coffi Neuadd Bentref**. Mae Cyngor Sir Ceredigion a CAVO yn cynnig hyd at £1000 i ddarparu rhwydwaith o fannau cynnes. Yng nghyfarfod mis Hydref awgrymwyd y gellid defnyddio neuadd bentref Ysbyty Ystwyth a darparu bore coffi unwaith yr wythnos i drigolion y gymuned. Ymhellach i hyn trafodwyd y gallai boreau Mercher fod yn addas ar gyfer hyn gan y byddai wedyn yn cysylltu gyda'r presgripsiwn amser cinio dydd Mercher. Gofynnir i'r clerc gysylltu â'r Feddygfa i sicrhau bod hyn yn dderbyniol iddynt hwythau hefyd.

**UFA**

Adroddwyd bod carafán adfeiliedig wedi cael ei thynnu i ochr y ffordd ym Mhontrhydygroes, gyferbyn â'r garej ar yr C1115, ac mae nifer o gwynion wedi bod. Cytunodd y Cyng Alan Wilkinson i ddod o hyd i pwy roedd yn perthyn ac i gael ei gwared gobeithio.

Adroddwyd, a chytunodd pawb, fod hi’n amhosib gweld ceir yn dod nawr wrth yrru trwy bentref New Row oherwydd y llystyfiant sydd wedi tyfu i fyny o gwmpas a thu ôl i'r safle bws. Mae hi’n gul iawn yno wrth osgoi ceir wedi eu parcio (a charafán). Gofynnir i'r Clerc holi'r Adran Briffyrdd pwy sy'n gyfrifol am y clawdd y mae'r llystyfiant yn tyfu arno.

Cynhelir y cyfarfod nesaf ddydd Mercher, 18 Ionawr 2023.